Document ID: /roh_data/filtered/fineweb-2-filterrobots_roh.jsonl.gz/42388

Sco quai che l’uniun «La Scuntrada» scriva en ina brev a ses commembers, saja plinavant vegnì elegì Hans-Peter Hübscher sco actuar. Tant il nov president sco era il nov actuar sajan possessurs da segundas abitaziuns en il Surses.
Nov'entschatta gartegiada
Plinavant scriva l’uniun da promoturs, che l’ustaria marschia fitg bain cun ils novs ustiers Carlo Uffer e Lorraine Meier. Era la butia haja gì intginas midadas, uschia dettia ussa dapli products da la regiun.
Ustier vegl ha stuì ir
L’enviern passà aveva l’uniun da promoturs desditg il contract cun Uwe Schlomann e sia partenaria ch'avevan cumenzà il fanadur 2016. L'argumentaziun da lura: L'ustier n’haja betg ademplì las pretensiuns dal contract d’affittaziun.